**La arme**

*Mihai Eminescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Auzi departe strigă slabii

Şi asupriţii către noi,

E glasul blândei Basarabii

Ajunsă-n ziua de apoi.

Şi sora noastră cea mezină

Gemând sub cnutul de calmuc

Legată-n lanţuri a ei mână,

De ştreang târând-o ei o duc.

Murit-au… poate numai doarme

Ş-aşteaptă moartea de la câni

La arme,

La arme, dar români!

Pierit-au oare toţi vultanii

Şi şoimii munţilor Carpaţi,

Voi, fii ai vechii Transilvanii

Sunteţi cu totul enervaţi

Şi suferiţi în înjosire

De la Braşov până la Abrud,

Ca să vă ţie în robire

Fino-târtanul orb şi crud.

Şi nimeni lanţul n-o să sfarme,

N-aveţi inimi, n-aveţi mâni?

La arme, la arme,

La arme, fraţi români.

Maghiar, tătar cu cap de câine

De noi şi azi îţi baţi tu joc…

Sub pumnul nostru vii tu mâne

Strămutăm fălcile din loc,

Şi limba ta muiată-n ură

Ţi-om smulge-o, câne tu, din gât,

Ţi-om băga pumnul nostru-n gură

Căci, câne, te iubim atât.

Şi braţul nostru-o să vă sfarme

Şi robi veţi fi, măriţi stăpâni,

La arme, la arme,

La arme, fraţi români!

Iar tu, iubită Bucovină

Diamant din steaua lui Ştefan

Ajuns-ai roabă şi cadână

Pe mâni murdare de jidan,

Ruşinea ta nu are seamăn

Pământul sfânt e pângărit…

Mişel, şi idiot, şi famen,

Ce ai mai sta la suferit,

De-acuma trâmbiţe de alarme,

Nălţaţi stindardul sfânt în mâni

La arme,

La arme, dar români.

Pierduţi sunteţi pe Criş şi Mureş,

E moarte, e leşin, e somn?

Au Dragoş nu-i din Maramureş,

Au n-a fost la Moldova Domn?

N-ai frânt a duşmanilor nouri,

N-ai frânt pe leşi şi pe tătari,

Au Dragoş, vânător de bouri,

N-ai să vânezi şi pe maghiari?

Ruşine pentru cel ce doarme,

Sculaţi ca să nu muriţi mâni

La arme,

La arme, dar români.

Din laur nemuritorii ramuri

O, ţară pune-n frunte azi

Şi-n tricolorul mândrei flamuri

Să-nfăşori pieptul tău viteaz.

Şi smulge spada ta din teacă

Şi-ţi cheamă toţi vitejii tăi.

Şi la război ea demnă pleacă

Cu pui de şoimi şi fii de zmei

În rânduri, rânduri ea să sfarme

Calmuci, tătari, duşmani, stăpâni,

La arme, la arme,

La arme, fraţii mei români.